April | 2014 | Binne die Glashuis
Eerlike weerspieëling van my Stripshow
Dit het my 'n week geneem om weer soos myself te voel na my openingsvertoning van "Die Stripshow". Die van julle wat my nie ken nie, moet verstaan hierdie is glad nie ekke nie. Die van julle wat my ken, kan seker net soos ek nie glo dat ek gedoen het wat ek gedoen het nie. Enige iemand wat die boomsoort persoonlikhede van Hettie Britz ken sal verstaan as ek myself beskryf as 'n Sierroos.
Ek is nie 'n drama queen nie. Ek is 'n stil, diep denker, teruggetrokke, skaam (ja whatever?), one on one persoon. Ek sal in die agtergrond wil bly vir so lank as moontlik en is nie iemand wat die spotlight geniet nie.
Wat soek so 'n persoon op stage dan?
Ek is iemand wat wel buite my comfort zone sal beweeg as ek voel die cause is sterk genoeg. As ek in die boodskap glo sal ek doen wat moet. Amper so iets soos "the end justifies the means."
Om sonder 'n goeie cause op die verhoog te staan en te "strip" is nie iets wat ek sal doen nie. Maar as "stripping" op die verhoog die beste means is om die Gesonde Seks cause te verkondig sal ek dit doen sonder om twee keer te dink.
Ek het baie sterk geglo in die boodskap van "Die Stripshow", maar ek het nooit in my wildste drome gedink dat dit mense so vinnig en duidelik sal raak nie. (Ek het nie eers gedink die show gaan sooo funny wees nie.)
Die Stripshow is snaaks, sexy en leersaam.
Een van die persone het so dag of so na my vertoning aan my en Janet genoem hoe baie hierdie "Stripshow" haar en haar man beïnvloed het. Hulle was op 'n baie slegte plek in hulle huwelik en het begin praat oor skei, want hulle het net nie die krag gehad om verder te fight vir die huwelik nie. Na my show het hulle albei weer moed gekry om hulle huwelik te maak werk. Hulle het sommer besluit om te gaan vir berading. Alles as gevolg van so paar seks grappies en snaakse props.
Ek het gewonder wat dit was in my show wat so 'n sterk invloed gehad het op die paartjie. Maar daar is niks wat ek kon identifiseer as sulks nie. So het die terugvoering begin instroom elke persoon diep geraak maar elke keer was dit as gevolg van iets anderste wat ek gesê het of gedoen het in die show.
Dit het my toe dadelik terug laat dink aan 'n filosofie wat ek vir lank al gehad het. "You don't have to sell good to people"
Elke persoon soek 'n gesonde huwelik, 'n gesonde dieet, 'n gesonde leefstyle, gesonde familie, gesonde vriendskap, gesonde finansies, gesonde geloof.
En orals waar hulle gaan, word hulle net verder hierdie "Tuin van Eden" perfekte lewe verkoop. Maar inplaas om mense gemotiveerd te hou, begin dit die mense se moed steel, want maak nie saak hoe graag ek dit wil bereik of voor werk nie, ek voel net nie asof ek dit kan bekom nie.
Mense wat "settle" vir ongesonde gewoontes en manier in hulle lewe is nie iemand wat nie beter wil hê nie, maar net mense wat moed op gegee het om dit te bereik. Daar is iets wat hulle keer om beter te wees. Daar is 'n blok. Daar is iets wat in hulle pad tot beter staan.
Daar kan baie verskillende dinge wees, maar verseker een van die grootste blokke is die van taboe.
"Jy kan nie, jy mag nie!" TABOE
En soos wat ek in my show al die seksuele taboes een vir een weg gestrip het, het mense se lewenslus weer terug gevloei soos rivier in vloed. Hulle voel eweskielik ligter en sterker. Hulle sien weer lig aan die einde van die tonnel.
Natuurlik kan geen show enige iemand se lewe verander nie. Maar "Die Stripshow" kan verseker weer vir jou moed gee. (En so paar nuwe lag lyne op jou gesig.)
Vir solank ek aan die Gesonde Seks boodskap glo en "Stripping" die beste "means" is om daardie boodskap oor te dra, sal ek aanhou om met pinkhoëhakskoene en Blou Bul ballas op die verhoog "buite my persoonlike gemaksone" rond te wals.